รักษาเนื้องอกไขมันด้วยน้ำมันธรรมชาติและสมุนไพร ปรับเปลี่ยนเรื่องการรับประทานอาหาร เมื่อไหร่ที่ต้องเข้ารับการรักษาทางการแพทย์
น้ำมันธรรมชาติอย่างน้ำมันสะเดาและเมล็ดแฟลกซ์เป็นสารตั้งต้นที่ดีในการทำขี้ผึ้ง ทดลองนำสมุนไพรกับน้ำมันต่างๆ มาผสมกัน   น้ำมันสะเดาเป็นยาสมานที่ช่วยปกป้องผิว แพทย์แผนอายุรเวท (อินเดียโบราณ) นิยมใช้ในการรักษาเนื้องอกไขมัน  น้ำมันเมล็ดแฟลกซ์มีระดับกรดไขมันโอเมก้า-3 และโอเมก้า-6 สูง กรดไขมันโอเมก้า-3 และโอเมก้า-6 ช่วยลดการอักเสบ แต่คุณต้องซื้อน้ำมันเมล็ดแฟลกซ์ที่ได้รับการรับรองว่าปราศจากโลหะหนัก เช่น ตะกั่วและปรอท ผสมหญ้าลูกไก่ 1 ช้อนชากับน้ำมันสะเดาหรือน้ำมันเมล็ดแฟลกซ์ 2-3 ช้อนโต๊ะ จากนั้นทาขี้ผึ้งลงบนเนื้องอกไขมัน  หญ้าลูกไก่ใช้ในการลดไขมัน  ในการทำยาทานั้น คุณสามารถใช้ชาเขียวเย็น 1-2 ช้อนโต๊ะแทนน้ำมันสะเดาหรือน้ำมันเมล็ดแฟลกซ์ได้ ผสมขมิ้น 1 ช้อนชากับน้ำมันสะเดาหรือน้ำมันเมล็ดแฟลกซ์ 2-3 ช้อนโต๊ะ ปาดขี้ผึ้งลงบนเนื้องอกไขมัน ผิวของคุณจะกลายเป็นสีส้มหรือสีเหลืองหน่อยๆ เพราะขมิ้น จากนั้นใช้ผ้าพันแผลแปะลงบนเนื้องอกไขมันเพื่อไม่ให้เปรอะเสื้อผ้า  ขมิ้นก็นิยมใช้ในแพทย์แผนอายุรเวทเช่นเดียวกับน้ำมันสะเดา ในการทำเป็นยาทานั้น ให้ใส่ชาเขียวเย็น 1-2 ช้อนโต๊ะลงไปในขมิ้นแทนน้ำมันสะเดาหรือน้ำมันเมล็ดแฟลกซ์ ผสมใบเสจแห้ง ½ - 1 ช้อนชากับน้ำมันสะเดาหรือน้ำมันเมล็ดแฟลกซ์ 2-3 ช้อนโต๊ะ จากนั้นทาบาล์มที่ได้เคลือบลงบนเนื้องอกไขมัน  ถ้าทำเป็นยาทาให้ใช้ชาเขียวเย็น 1-2 ช้อนโต๊ะแทนน้ำมันสะเดาหรือน้ำมันเมล็ดแฟลกซ์ แพทย์แผนจีนโบราณใช้ใบเสจละลายเนื้อเยื่อไขมันเช่นเดียวกัน ผักและผลไม้มีสารต้านอนุมูลอิสระที่ช่วยลดไขมันในเลือด เลือกผักผลไม้สีสันสดใสเพราะมีสารต้านอนุมูลอิสระมากที่สุด ผักและผลไม้ที่มีสารต้านอนุมูลอิสระสูงก็เช่น บลูเบอร์รี ราสพ์เบอร์รี แอปเปิล พลัม ผลไม้ตระกูลส้ม ผักใบเขียว แตงโม  และพริกหยวก ปลามีไขมันโอเมกา-3 ที่ดีต่อสุขภาพและโปรตีนคุณภาพดีในปริมาณมาก ไขมันโอเมกา-3 ช่วยลดการอักเสบและอาจช่วยจำกัดการเจริญเติบโตของเนื้องอกไขมันได้  ปลาแซลมอนและปลาทูน่าเป็นแหล่งกรดไขมันโอเมกา-3 คุณภาพดี และยังมีโปรตีนสูงอีกด้วย  แหล่งกรดไขมันโอเมกา-3 ที่ดีอื่นๆ ได้แก่ ปลาจะละเม็ด ปลาสำลี ปลาดุก ที่มีวิตามินบี-12 สูงด้วยเช่นกัน ถ้าคุณจะรับประทานเนื้อแดง ต้องเป็นเนื้อแดงจากสัตว์ที่เลี้ยงด้วยหญ้าที่ไม่มียาปฏิชีวนะหรือฮอร์โมน เพราะเนื้อแดงที่ได้จากสัตว์ที่เลี้ยงด้วยหญ้าอุดมไปด้วยไขมันโอเมกา-3 และโอเมกา-6 ที่ดีต่อสุขภาพ นอกจากเนื้อแดงแล้ว เนื้อไก่ เต้าหู้ และถั่วก็เป็นตัวเลือกที่ดีต่อสุขภาพที่มีโปรตีนสูงเช่นเดียวกัน การเปลี่ยนไปรับประทานอาหารออร์แกนิกช่วยลดจำนวนสารกันบูดและสารปรุงแต่งที่คุณบริโภคเข้าไป ทำให้ตับสามารถกำจัดสารพิษที่สะสมอยู่ในเนื้อเยื่อไขมันของเนื้องอกไขมันได้เต็มที่ เป็นไปได้ว่าก้อนเนื้อที่ดูเหมือนเนื้องอกไขมันจริงๆ แล้วอาจจะเป็นอย่างอื่นก็ได้ เนื่องจากว่าเนื้องอกไขมันไม่ได้ทำให้รู้สึกเจ็บ ความรู้สึกเจ็บจึงอาจเป็นสัญญาณที่บอกว่าก้อนเนื้อที่ว่านี้เป็นอย่างอื่น เช่นเดียวกันคือคุณไม่ควรลองรักษาก้อนเนื้อที่ขึ้นมาใหม่หรือบริเวณที่บวมจนกว่าจะให้แพทย์ตรวจดูแล้ว ก้อนเนื้อที่ขึ้นมาไม่น่าเป็นสิ่งที่ทำให้ต้องกังวล แต่ก็คงจะดีกว่าถ้าคุณรู้แน่ชัดว่ามันเป็นเนื้องอกไขมัน ไม่ใช่อย่างอื่น การตรวจเหล่านี้ช่วยให้แพทย์แน่ใจได้ว่า ก้อนเนื้อของคุณเป็นเนื้องอกไขมันจริงๆ และส่วนใหญ่แล้วแพทย์จะทำการตรวจวินิจฉัยอย่างรวดเร็วในห้องตรวจ  ระหว่างที่แพทย์ตัดเนื้อเยื่อคุณจะไม่รู้สึกเจ็บ แต่ก็อาจจะไม่สบายตัวบ้าง ก่อนตัดเนื้อเยื่อไปตรวจ แพทย์จะทำให้บริเวณรอบๆ เนื้องอกไขมันชาก่อน จากนั้นแพทย์ก็ใช้เข็มบางๆ เก็บตัวอย่างจากก้อนเนื้อเล็กน้อย และสุดท้ายก็จะใช้กล้องจุลทรรศน์ส่องดูตัวอย่างเพื่อให้แน่ใจว่าเป็นเนื้องอกไขมัน เอ็กซเรย์ เอ็มอาร์ไอ และซีทีสแกนคือการถ่ายภาพรังสีทั้งหมด ส่วนใหญ่แพทย์จะเลือกตรวจแค่อย่างใดอย่างหนึ่ง เอ็กซเรย์ก็จะทำให้เห็นเงาว่าก้อนเนื้อไขมันอยู่ตรงไหน ในขณะที่เอ็มอาร์ไอและซีทีสแกนจะทำให้เห็นเนื้องอกไขมันละเอียดขึ้น ถ้าเนื้องอกไขมันก้อนเล็กๆ ก่อให้เกิดปัญหาในชีวิตประจำวัน แพทย์ก็อาจจะใช้วิธีการดูดไขมันเพื่อกำจัดเนื้องอกไขมันได้ ในการรักษาด้วยวิธีนี้ แพทย์จะทำให้บริเวณที่อยู่ใกล้เนื้องอกไขมันชาเพื่อไม่ให้คุณรู้สึกเจ็บ จากนั้นก็จะใช้เข็มดูดเนื้อเยื่อไขมันออกมาจากเนื้องอกไขมัน วิธีการรักษาทั่วไปแบบนี้ใช้เวลาไม่นานและไม่ต้องพักฟื้นมากนัก แต่คุณก็อาจจะรู้สึกปวด ไม่สบายตัว และมีรอยฟกช้ำบ้าง ถ้าแพทย์คิดว่าการผ่าตัดเป็นทางเลือกที่เหมาะสำหรับคุณ แพทย์มักจะให้ยาระงับประสาทก่อนผ่าตัด ในการผ่าตัดเนื้องอกไขมันออกนั้น แพทย์จะกรีดเป็นรอยแผลเล็กๆ จากนั้นก็เอาเนื้องอกไขมันออกจากร่างกาย และแพทย์ก็จะเย็บแผลในขั้นตอนสุดท้าย  หลังการผ่าตัด รอบๆ บริเวณนั้นก็อาจจะเป็นแผลเป็น แต่ก็จะเห็นไม่ชัดมาก นอกจากนี้คุณก็อาจจะรู้สึกไม่สบายตัวและมีรอยฟกช้ำอยู่หลายวันหลังการผ่าตัด นอกจากนี้คุณก็อาจจะเข้ารับการผ่าตัดหากเนื้องอกไขมันมีผลต่อความรู้สึกที่คุณมีต่อรูปลักษณ์ของตนเอง
ทำขี้ผึ้งจากน้ำมันธรรมชาติและสมุนไพร. ผสมหญ้าลูกไก่กับน้ำมันธรรมชาติหรือชา. ลองทำขี้ผึ้งจากขมิ้น. เติมใบเสจแห้งลงในน้ำมันสะเดาหรือน้ำมันเมล็ดแฟลกซ์. รับประทานผักและผลไม้ให้มากขึ้น. รับประทานปลาให้มากขึ้น. จำกัดการบริโภคเนื้อแดง. เปลี่ยนไปรับประทานอาหารออร์แกนิกให้ได้มากที่สุด. ไปพบแพทย์เมื่อคุณรู้สึกเจ็บหรือไม่สบายตัว มีก้อนเนื้อขึ้นมาใหม่ หรือสังเกตเห็นว่ามันบวม. แพทย์อาจจะตัดเนื้อเยื่อไปตรวจ หรือตรวจด้วยเอ็กซเรย์ เอ็มอาร์ไอ หรือซีทีสแกน. ถามแพทย์ว่า การดูดไขมันสามารถรักษาเนื้องอกไขมันที่กวนใจคุณได้หรือไม่. ผ่าตัดเอาเนื้องอกไขมันออกถ้ามันมีผลกับการเคลื่อนไหว.
https://www.wikihow.com/Treat-Lipomas-Naturally https://www.wikihow.com/Treat-Lipomas-Naturally https://www.wikihow.com/Treat-Lipomas-Naturally
Treating Lipomas with Natural Oils and Herbs Making Dietary Changes When to Seek Medical Treatment